Parlem amb Sergio Garrote
Channel: AjuntamentViladecans
Date: 07/09/2021

El campió paralímpic Sergio Garrote ja ha tornat a la seva ciutat i l’alcalde Carles Ruiz ha rebut al viladecanenc en una trobada a Torre Baró, per tal de donar-li una càlida benvinguda a ell i a la seva familia i poder-lo felicitar personalment per les dues medalles olímpiques que ha guanyat en els Jocs Paralímpics de Tòquio.

Garrote és un dels set esportistes espanyols que ha guanyat més d’una medalla als Paralímpics de Tòquio, que tal com ha assenyalat, "he fet historia en l'esport paralímpic del meu país", ja que, en "Handbike", per España és la primera vegada que s'aconsegueix l'or. 

En la seva primera participació olímpica Garrote s’ha proclamat campió de "handbike" en contrarellotge i s’ha penjat el bronze en ruta, a més d’aconseguir un diploma olímpic en relleus, pel seu cinquè lloc en el combinat format amb el també viladecanenc Israel Rider (també debutant en la cita olímpica) i el tarragoní Luis Miguel García-Marquina.